EVER ตอบเสียงเศร้าค่าใช้จ่ายพุ่งปรี๊ด ฉุดงบ Q2/59 ขาดทุนเพิ่ม 142%
EVER ตอบเสียงเศร้าค่าใช้จ่ายพุ่งปรี๊ด ฉุดงบ Q2/59 ขาดทุนเพิ่ม 142% มาที่ 22.90 ลบ. จากปีก่อนขาดทุน 9.47 ลบ. ขณะที่ช่วง 6 เดือนแรกมีผลขาดทุน 72.90 ลบ. ขาดทุนเพิ่ม 364% จาก 15.72 ลบ. เมื่อปีก่อน
15 ส.ค. 2559

บริษัท เอเวอร์แลนด์ จำกัด (มหาชน) หรือ EVER รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 22.90 ล้านบาท หรือขาดทุนสุทธิ 0.007 บาทต่อหุ้น ขาดทุนเพิ่มขึ้น 142% จากช่วงเดียวกันของปีก่อนที่มีผลขาดทุนสุทธิ 9.47 ล้านบาท หรือขาดทุนสุทธิ 0.0029 บาทต่อหุ้น
โดยผลการดำเนินงานในไตรมาสดังกล่าวขาดทุนเพิ่มขึ้นเนื่องจากผลมาจากค่าใช้จ่ายในการขายเพิ่มขึ้น โดยมีสาเหตุมาจากค่าใช้จ่ายในการโฆษณาเพิ่มขึ้น และบริษัทมีค่าใช้จ่ายในการบริหารเพิ่มขึ้น จำนวน 32.26 ล้านบาท เป็นผลเนื่องจากค่าใช้จ่ายบุคลากรทางการแพทย์และมีการโอนกรรมสิทธิ์ห้องชุดบ้านเดี่ยวเพิ่มขึ้น
ขณะที่ช่วง 6 เดือนแรกมีผลขาดทุนสุทธิ 72.90ล้านบาท หรือขาดทุนสุทธิ 0.0221 บาทต่อหุ้น ขาดทุนเพิ่มขึ้น 364% จากช่วงเดียวกันของปีก่อนที่มีผลขาดทุนสุทธิ 15.72 ล้านบาท หรือขาดทุนสุทธิ 0.0049 บาทต่อหุ้น